Pielikums

Strencu novada domes

21.06.2021. lēmumam,

sēdes protokols Nr.8 10.§

**Strenču novada pašvaldības nekustamā īpašuma -**

**Jāņa Ziemeļnieka iela 10, Strenči, Strenču novads,**

**PIRMĀS IZSOLES NOTEIKUMI**

1. Šie noteikumi nosaka kārtību, kādā tiks rīkota pirmā mutiskā atklātā izsole Strenču novada pašvaldības nekustamā īpašuma **Jāņa Ziemeļnieka iela 10, Strenči**, kadastra numurs **9417 001 1423**, (turpmāk – OBJEKTS) pircēja noteikšanai saskaņā ar likumu “Par pašvaldībām” un Publiskas personas mantas atsavināšanas likumu.
2. OBJEKTA izsoli veic Strenču novada domes izveidotā Privatizācijas un izsoles komisija.
3. Izsoles komisijas locekļi nevar būt OBJEKTA pircēji, kā arī nevar pirkt OBJEKTU citu personu uzdevumā.
4. Ziņas par izsolē pārdodamo OBJEKTU:

4.1. OBJEKTS–Strenču novada pašvaldībai piederošais nekustamais īpašums **Jāņa Ziemeļnieka iela 10, Strenči,** kadastra Nr.9417 001 1423, sastāvošs no viena zemes gabala ar kadastra apzīmējumu 9417 001 1423, **platībā 3139 m2,** pašreizējais zemes lietošanas mērķis- individuālo māju apbūves zeme, kods 0601.

4.2. OBJEKTA izsoles **sākumcena ir 5100.00 EUR** (pieci tūkstoši simts euro).

**Izsoles solis – 200 EUR** (divi simti euro).

* 1. OBJEKTS ir Strenču novada pašvaldības īpašums. Tas reģistrēts Vidzemes rajona tiesas Strenču pilsētas zemesgrāmatas nodalījumā Nr. 100000614891.
  2. Pirmpirkuma tiesību uz OBJEKTA iegādi nav noteiktas.

1. Izsoles veids – atklāta mutiska izsole ar augšupejošu soli. Maksāšanas līdzeklis 100% EUR.
2. Sludinājums par objekta pārdošanu izsolē tiek publicēts oficiālajā izdevumā “Latvijas Vēstnesis” un Valmieras novada mājaslapā [www.valmierasnovads.lv](http://www.valmierasnovads.lv) /pašvaldība/ izsoles un sludinājumi.
3. Izsole notiks **2021.gada 27.augustā plkst. 10.00** pašvaldības ēkā, Rīgas ielā 7, Strenčos.
4. Drošības nauda tiek noteikta 10% apmērā no izsoles nosacītās cenas, t.i., 510.00 EUR (pieci simti desmit euro), kas iemaksājama Valmieras novada pašvaldības, reģistrācijas Nr. 90000043403, kontā – AS SEB banka, konts LV28UNLA0050014316383, ar atzīmi “Nekustamā īpašuma **Jāņa Ziemeļnieka iela 10, Strenči**, kadastra numurs 9417 001 1423, izsoles drošības nauda”.
5. Reģistrācijas maksa tiek noteikta 20 EUR (divdesmit euro), kas iemaksājama Valmieras novada pašvaldības, reģistrācijas Nr.90000043403, kontā – AS SEB banka, konts LV28UNLA0050014316383, ar atzīmi “Nekustamā īpašuma **Jāņa Ziemeļnieka iela 10, Strenči**, kadastra Nr. 9417 001 1423, izsoles reģistrācijas maksa”.
6. Par izsoles dalībnieku var kļūt maksātspējīgas fiziskas un juridiskas personas, kuras iemaksājušas izsoles nodrošinājuma maksu un dalības maksu, noteiktajā termiņā iesniegušas pieteikumu uz šo izsoli un izpildījušas visus izsoles priekšnoteikumus.
7. Lai reģistrētos par izsoles dalībnieku, jāiesniedz un/vai jāuzrāda šādi dokumenti:

11.1. fiziskai personai:

- pašvaldībai adresēts pieteikums par vēlēšanos iegādāties OBJEKTU;

* jāuzrāda personu apliecinošs dokuments (pases vai personas apliecības );
* kvīts par drošības naudas samaksu;
* kvīts par dalības maksas samaksu.

Pirms pretendenta reģistrēšanas izsoles dalībnieku sarakstā Privatizācijas un izsoles komisija attiecībā uz fizisku personu pārbaudīs informāciju par Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 euro, iegūstot Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.

11.2. Juridiskai personai, kā arī personālsabiedrībai:

- pašvaldībai adresēts pieteikums par vēlēšanos iegādāties OBJEKTU.

* attiecīgās lēmējinstitūcijas lēmums par OBJEKTA iegādi;
* attiecīgās institūcijas pilnvarojums iesniegt pieteikumu dalībai izsolē un pilnvarojums pārstāvībai izsolē, ja to nedara pārvaldes institūcijas amatpersona;
* kvīts par drošības naudas samaksu;
* kvīts par dalības maksas samaksu.

Pirms pretendenta reģistrēšanas izsoles dalībnieku sarakstā, Privatizācijas un izsoles komisija attiecībā uz juridisku personu pārbaudīs informāciju:

* par attiecīgo juridisko personu, pārvaldes institūciju (amatpersonu) kompetences apjomu, iegūstot izziņu Latvijas Republikas Uzņēmumu reģistra datubāzē. Faktu, ka informācija iegūta minētajā datubāzē, apliecina izdruka no šīs datubāzes;
* par Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 euro, iegūstot Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks.

1. Pieteikums par piedalīšanos izsolē kopā ar Noteikumos minētajiem dokumentiem iesniedzams novada pašvaldībā Rīgas ielā 7, Strenčos, 7. kabinetā vai elektroniski domes ē-pastā: [dome@strencunovads.lv](mailto:dome@strencunovads.lv) no sludinājuma publicēšanas dienas oficiālajā izdevumā “Latvijas Vēstnesis” **līdz 2021. gada 25. augusta plkst. 15.00.**
2. Saņemot pieteikumus par piedalīšanos izsolē, tiek sastādīts izsoles dalībnieku saraksts, kurā tiek fiksēts katra dalībnieka vārds, uzvārds vai juridiskais nosaukums, kā arī solītāja pilnvarotā pārstāvja vārds, uzvārds, pieteikumu iesniegšanas secībā.
3. Izsoles dalībnieks tiek reģistrēts, ja pieteikums iesniegts sludinājumā noteiktajā termiņā un izpildīti visi izsoles priekšnoteikumi. Reģistrētam izsoles dalībniekam izsniedz reģistrācijas apliecību.
4. Izsoles dalībnieks netiek reģistrēts, ja:

* nav iesniegti visi šo noteikumu 11.punktā norādītie dokumenti;
* iesniegtajos dokumentos norādītas nepatiesas ziņas;
* pārbaudot Valsts ieņēmumu dienesta administrēto nodokļu (nodevu) parādnieku datubāzē, konstatēta parādu esamība;
* nav iestājies vai ir jau beidzies dalībnieku reģistrācijas termiņš.

1. Starp izsoles dalībniekiem aizliegta vienošanās, kas varētu ietekmēt izsoles rezultātu un gaitu.
2. Izsoles dalībniekiem ir tiesības apskatīt izsoles OBJEKTU, sākot no pirmā sludinājuma publicēšanas dienas, saskaņojot to pa tālruni 64715622, zemes ierīkotāja A.Ločmele.
3. Pirms izsoles uzsākšanas, komisija pārliecinās par solītāju ierašanos pēc iepriekš sastādītā saraksta. Izsoles dalībnieks uzrāda reģistrācijas apliecību, uz kuras pamata viņam izsniedz kartīti ar numuru, kas atbilst reģistrācijas sarakstā ierakstītajam kārtas numuram.
4. Pirms izsoles sākšanas izsoles dalībnieki paraksta izsoles noteikumus, tādējādi apliecinot, ka pilnībā ar tiem ir iepazinušies un piekrīt tiem.
5. Ja kāds izsoles dalībnieks, kurš iekļauts dalībnieku sarakstā, uz izsoles sākuma brīdi nav ieradies izsoles vietā, par to izdarāma atzīme izsoles dalībnieku sarakstā un viņš izslēdzams no tā. Šajā gadījumā iemaksātā drošības nauda netiek atmaksāta.
6. Izsole tiek uzsākta izsoles noteikumos norādītajā laikā un vietā.
7. Izsole sākas ar Privatizācijas un izsoles komisijas priekšsēdētāja piedāvāto un nosaukto izsoles sākumcenu, kas sastāda 5100.00EUR (pieci tūkstoši viens simts euro).
8. Izsoles dalībnieki savu piekrišanu iegādāties izsoles OBJEKTU par sākumcenu un katru savu solījumu apliecina paceļot izsniegto kartīti ar izsoles dalībnieka numuru. Tas tiek fiksēts izsoles gaitas protokolā.
9. Ja izsoles dalībnieku sarakstā tiek reģistrēts viens izsoles dalībnieks, izsole tiek uzsākta ar iepriekš minēto Privatizācijas un izsoles komisijas priekšsēdētāja piedāvājumu un pabeigta ar šā dalībnieka apstiprinājuma fiksēšanu izsoles gaitas protokolā, par gatavību iegādāties izsoles OBJEKTU pārsolot sākumcenu par vienu izsoles soli, kas noteikts 200 EUR (divi simti euro) apmērā.
10. Ja divi vai vairāki izsoles dalībnieki izsaka gatavību iegādāties izsoles OBJEKTU par sākumcenu, izsoles cena palielinās par vienu soli, kas noteikts 200 EUR (divi simti euro) apmērā.
11. Ja kāds izsoles dalībnieks atsakās no turpmākās solīšanas, viņa pēdējā solītā cena tiek apstiprināta ar izsoles dalībnieka parakstu izsoles protokolā. Šajā gadījumā izsoles dalībniekam tiek atmaksāta iemaksātā drošības nauda.
12. Izsole ar augšupejošu soli turpinās, līdz kāds no tās dalībniekiem nosola cenu, kas vairs netiek pārsolīta, tad izsole tiek izsludināta par pabeigtu.
13. Ja izsolē piedalās divi vai vairāki dalībnieki un neviens no viņiem nav pārsolījis izsoles sākumcenu izsole atzīstama par nenotikušu, bet iemaksātā drošības nauda netiek atmaksāta izsoles dalībniekiem. Šādā gadījumā rīkojama atkārtota izsole.
14. Atkārtotas izsoles gadījumā Strenču novada dome ar atsevišķu lēmumu nosaka atkārtotās izsoles OBJEKTA sākumcenu, to samazinot ne vairāk kā par 20% no nosacītās cenas vai atstājot negrozītu.
15. Nosolītā augstākā summa, atrēķinot naudā iemaksāto nodrošinājumu, jāsamaksā par OBJEKTU divu nedēļu laikā no izsoles dienas, ieskaitot to Valmieras novada pašvaldības, reģistrācijas Nr. 90000043403, kontā – AS SEB banka, konts LV28UNLA0050014316383, ar atzīmi “Nekustamā īpašuma **Jāņa Ziemeļnieka iela 10, Strenči**, kadastra Nr. 9417 001 1423, pirkuma maksa”.
16. Nokavējot noteikto samaksas termiņu, nosolītājs zaudē iemaksāto nodrošinājumu.
17. Ja nosolītājs noteiktajā laikā nav samaksājis nosolīto cenu, pārsolītajam pircējam ir tiesības divu nedēļu laikā paziņot izsoles rīkotājam par nekustamā īpašuma pirkšanu par paša nosolīto augstāko cenu.
18. Ja pārsolītais pircējs nav samaksājis nosolīto cenu divu nedēļu laikā kopš paziņojuma iesniegšanas izsoles rīkotājam, izsole ar augšupejošu soli atzīstama par nenotikušu. Šādā gadījumā rīkojama atkārtota izsole.
19. Izsoles protokolu piecu dienu laikā pēc izsoles apstiprina novada domes izpilddirektors.
20. Pašvaldības dome izsoles rezultātus apstiprina ne vēlāk kā 30 dienu laikā pēc paredzēto maksājumu nokārtošanas.
21. Pašvaldība trīsdesmit dienu laikā pēc izsoles rezultātu apstiprināšanas noslēdz ar izsoles uzvarētāju pirkuma līgumu.
22. Nekustamā īpašuma pārreģistrāciju Zemesgrāmatā izdara Pircējs par saviem līdzekļiem.

Strenču novada domes priekšsēdētājs *(paraksts)* J.Pētersons